Анри дьо Рение
На пясъчния бряг

Превод от френски: Пенчо Симов, 1978

chitanka.info

Легни на пясъчния бряг, с ръце гребни

и песъчинките да изтекат пусни

по пясъка, над който слънцето блести;

след туй, преди да замижиш, погледай ти

прозрачното небе, съзвучното море,

и във мига, когато доловиш добре,

че дланите ти са олекнали докрай,

преди отново да погледнеш, осъзнай:

животът взима и след туй примесва пак

нетрайни песъчинки към всевечен бряг.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.